|  |  |  |
| --- | --- | --- |
| **REPUBLICA MOLDOVA****CONSILIUL RAIONAL****SÎNGEREI** |  | **РЕСПУБЛИКА МОЛДОВА****СЫНДЖЕРЕЙСКИЙ****РАЙОННЫЙ СОВЕТ** |

**EXTRAS**

**DECIZIE Nr. 1/3**

**din 29 ianuarie 2025**

**or. Sîngerei**

**Privind modificarea Deciziei nr. 8/2 din 28.11.2024**

**„Cu privire la aprobarea bugetului raional pentru anul 2025”**

Având în vedere: Nota de fundamentare privind modificarea Deciziei nr. 8/2 din 28.11.2024 „Cu privire la aprobarea bugetului raional pentru anul 2025”;

 În temeiul prevederilor Legii cu privire la actele normative nr. 100/2017, art. 43 alin. (1) lit. b) al Legii privind administraţia publică locală nr. 436/2006, art. 60 alin. (5) şi art. 61 alin. (1) ale Legiifinanţelor publice şi responsabilităţii bugetar-fiscale nr. 181/2014, art. 28 al Legii privind finanţele publice locale nr. 397/2003, **Legii bugetului de stat pentru anul 2025 nr. 310/2024,** Setului metodologic privind elaborarea, aprobarea și modificarea bugetului, aprobat prin Ordinul Ministrului finanțelor nr. 124/2023,

 **Consiliul raional,**

  **D E C I D E:**

1. Decizia nr. 8/2 din 28.11.2024 „Cu privire la aprobarea bugetului raional pentru anul 2025” se modifică după cum urmează:
	1. Punctul 2. va avea următorul cuprins: „Bugetul raional pentru anul 2025 se aprobă la venituri în suma de **316650,1**  mii lei şi la cheltuieli în suma de **322003,8**  mii lei cu sold bugetar / sursa de finanțare **5353,7** mii lei, pentru rambursarea împrumutului recreditat între bugetul de stat și bugetul raional, în sumă de **894,4** mii lei.
	2. Anexele: nr. 1 ”Indicatorii generali şi sursele de finanţare ale bugetului raional pentru anul 2024”, nr. 4 ”Resursele şi cheltuielile bugetului raional pentru anul 2025 conform clasificației funcționale și pe programe, nr. 6 “Bugetele instituțiilor de învățământ preșcolar, primar, gimnazial și liceal, finanțate din bugetul raional pentu anul 2025” și nr. 8“Efectivul-limită al statelor de personal din autoritățile/instituțiile bugetare finanțate din bugetul raional pentru anul 2025” se expun în redacție nouă (respectiv anexele nr. 1, nr. 2, nr. 3 și nr. 4 la prezenta decizie).
2. Repartizarea mijloacelor bugetare se va efectua conform Anexei nr. 5 la prezenta decizie.
3. Direcţia Finanţe (dl O. Banaru), se desemnează responsabil pentru realizarea prezentei decizii.
4. Controlul asupra realizării deciziei, se pune în sarcina Comisiei consultative pentru Economie, Finanţe şi Buget (dl N. Postoroncă).
5. Prezenta decizie poate fi contestată la Judecătoria Bălți (sediul Central, str. Hotinului, 43) în termen de 30 zile de la data publicării, potrivit prevederilor Codului administrativ al Republicii Moldova nr.116/2018.

**Preşedinta şedinţei Oxana BONTEA**

**CONTRASEMNAT:**

**Secretara interimară a Consiliului raional Angela MIHALIUC**

***Conform originalului***

**Secretara interimară a Consiliului raional Angela MIHALIUC**